dh-unibe/image-text_koenigsfelden-charters-post-1500 huggingface dataset:
Wir, Albrecht, von gotes gnaden ertzhertzog ze Österreich, ze Steir, ze Kernden und ze Krain,
grave ze Tirol ꝫcꝭ, einbieten den edeln ✳ und unsern lieben getrewen, ✳ allen unsern gràven,
freyen, ✳ lantvoͤgten, ✳ rittern ✳ und knechten, ✳ voͤgten, ✳ schultheissen, ✳ burgermaistern, ✳ richtern,
reͣten und gemaynden ✳ und allen andern unsern undertan ✳ und getrewen, ✳ den der unser brief
fuͦrbracht wirdet, ✳ unser gnad und alles guͤt, ✳ als die ersam und gaistlichen, ✳ unser liebe andechtig, die abtissin ✳ und der convent ✳ zuͦ Kùnigsvelden, im Ergaw gelegen, unserˀ stifft, im
Ellsass und andern enden ✳ nach irer notdurft ✳ ir wein, getraid, ✳ zins und anders heben ✳ und
zu dem benanten irem closter fuͤrn, ✳ auch sunst ✳ zuͦ menigern zeiten im jar, ander ir sachen
allenthalben ze handeln und ze schaffen haben, ✳ daz wir derselben àbtissin ✳ und irs convents
ambtleùt ✳ und aigen boten ✳ mit andern iren knechten, pherden, wägen und irer fuͤrenden
habe ✳ unser guͦt sicherhait und gelait ✳ gegeben haben ✳ und geben wissenlich mit dem brief
uberall in unsern landen ✳ und gebieten ✳ soͤlh ir hab und guͦt haim zebringen, auch sunst
ir sach ze handeln ✳ und ze schaffen ✳ nach irer notdurfft, ✳ als offt das zuͦ schulden komet. ✳ davon
emphelhen wir ew allen ✳ und yedem in sùnderhait, daz ir soͤlh unser gelait stet habt und
dawider nicht tuͦt ✳ noch das yemand zetuͦn gestattet ✳ in dhain weis, das ist unser maynūg.
geben ze Freiburg ✳ im Breisgaw, ✳ an montag vor sand Valentins tag, ✳ des heligen marterˀ,
nach Cristi geburt ✳ viertzehenhundert und in dem vierundfùnftzigistem jaren.
✳ d ✳ dùx
in ꝯs₎
Königsf
Kgsf. 670
454
geleitz br₎ vō der
herrscht Oͤsterrich
den fròwn̄ zuͦ Kùngsfeld₎ und des closters
amptlùt
Staatsarchiv
AARGAU
Nͦ✳ 66 ✳
K
A ✳ 39 ✳
lxvij